
[bookmark: TextBodyBegin]Az Európai Parlament
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L 193., 2018.7.30., 1. o., ELI: https://eur-lex.europa.eu/eli/reg/2018/1046/oj?eliuri=eli%3Areg%3A2018%3A1046%3Aoj&locale=hu.] 

–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlament és tanácsi rendeletre[footnoteRef:2] és különösen annak 44. cikkére, [2:  	HL L, 2024/2509., 2024.9.26., ELI: https://eur-lex.europa.eu/eli/reg/2024/2509/oj?eliuri=eli%3Areg%3A2024%3A2509%3Aoj&locale=hu.] 

–	tekintettel az Európai Unió 2024. évi pénzügyi évre szóló általános költségvetésére, amelyet 2023. november 22-én fogadtak el véglegesen[footnoteRef:3], [3:  	HL L, 2024/207, 2024.2.22., ELI: http://data.europa.eu/eli/budget/2024/207/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:4], [4:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra[footnoteRef:5], [5:  	HL L 433. I, 2020.12.22., 28. o., ELI: https://eur-lex.europa.eu/eli/agree_interinstit/2020/1222/oj.] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:6], [6:  	HL L 424., 2020.12.15., 1. o., ELI: http://data.europa.eu/eli/dec/2020/2053/oj.] 

–	tekintettel a Bizottság által 2024. július 19-én elfogadott, 4/2024. számú költségvetés-módosítási tervezetre (COM(2024)0931),
–	tekintettel a Tanács által 2024. szeptember 23-án elfogadott, és a Parlamentnek 2024. szeptember 24-én továbbított, a 4/2024. számú költségvetés-módosítási tervezetről szóló álláspontra (13195/2024 – C10‑0109/2024),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0007/2024),
A.	mivel a 4/2024. számú költségvetés-módosítási tervezet elsődleges célja a költségvetés bevételi oldalának aktualizálása a legújabb fejlemények figyelembevétele érdekében, továbbá a költségvetés kiadási oldalának kiigazítása számos decentralizált ügynökség vonatkozásában,
B.	mivel a 4/2024. számú költségvetés-módosítási tervezet magában foglalja a saját forrásokra vonatkozó előrejelzések felülvizsgálatát a vámokhoz kapcsolódóan, amelyek 18,3%-kal alacsonyabb a 2023. májusi előrejelzésnél, a nem maximált héaalaphoz kapcsolódóan, amely 0,6%-kal alacsonyabb a 2023. májusi előrejelzésnél, a nem újrafeldolgozott műanyag csomagolási hulladék alapjához kapcsolódóan, amely 0,6%-kal magasabb a 2023. májusi előrejelzéshez képest, valamint a teljes uniós GNI-alaphoz kapcsolódóan, amely a 2023. májusi előrejelzéshez képest 0,3%-os növekedést jelent;
C.	mivel a 4/2024. számú költségvetés-módosítási tervezet aktualizálja az Egyesült Királyságnak a kilépésről rendelkező megállapodás szerinti 2024. évi hozzájárulását is, amely 2,38 milliárd EUR-t tesz ki, ami jelentős, 1,52 milliárd EUR összegű csökkenést jelent a 2024. évi költségvetésben szereplő becsléshez képest; mivel a 4/2024. számú költségvetés-módosítási tervezet figyelembe veszi a 2024. május végéig beszedett pénzbírságokat és szankciókat is, ami 513 millió EUR-val növeli a 2024. évi költségvetésben a pénzbírságokra és büntetésekre vonatkozó eredeti előrejelzést,
D.	mivel a 4/2024. számú költségvetés-módosítási tervezet számos kiigazítást javasol a decentralizált ügynökségek finanszírozásában, összesen 12 millió EUR-s nettó emeléssel, valamint a rugalmassági eszköz 13,2 millió EUR összegű igénybevételére irányuló javaslatot tartalmaz az Európai Gyógyszerügynökség és az Eurojust növekedésének fedezésére, mivel a többéves pénzügyi keret 2b. fejezetében nem áll rendelkezésre mozgástér,
1.	üdvözli a 4/2024. számú költségvetés-módosítási tervezetet, annak a Bizottság által benyújtott formájában;
2.	tudomásul veszi, hogy a GNI-től eltérő saját források összegének csökkenése (különösen a vámok tekintetében) és az Egyesült Királyság költségvetéshez való hozzájárulása nagyságának csökkenése a GNI-hozzájárulások 5,63 milliárd EUR-s csökkenését eredményezi; megjegyzi, hogy jelentős eltérés mutatkozik a vámokra vonatkozó kezdeti előrejelzéstől és az Egyesült Királyság hozzájárulásától, és felhívja a Bizottságot, hogy vizsgálja meg az előrejelzés javításának lehetőségeit, ami létfontosságú a költségvetési tervezés kiszámíthatósága szempontjából; 
3.	hangsúlyozza, hogy a 4/2024. számú költségvetés-módosítási tervezet alapján az öt kedvezményezett tagállam esetében a GNI-alapú egyösszegű csökkentések valamivel kevesebb, mint nettó 5,4 milliárd EUR-t tesznek ki; hangsúlyozza, hogy ezek a visszatérítések inflációhoz kötöttek, és ezért nagyobb mértékben emelkedtek, mint a többéves pénzügyi keret felső határai, amelyeket évente igazítanak ki a 2%-os deflátor alapján; hangsúlyozza, hogy ez az anomália növeli a többi tagállam terheit;
4.	hangsúlyozza, hogy fenntartható bevételekre van szükség az uniós költségvetés számára, amely az elmúlt évek különböző válságaira való reagálás miatt súlyosan megterhelt; ezért sajnálatát fejezi ki amiatt, hogy a Tanácsban nem történt előrelépés a saját források rendszerének az intézményközi megállapodásban foglalt ütemtervnek megfelelő reformja terén; emlékeztet a módosított bizottsági javaslatokat támogató álláspontjára, és sürgeti a Tanácsot, hogy mielőbb fogadja el ezeket a javaslatokat az uniós költségvetés rendelkezésére álló saját források növelése érdekében; emlékeztet régóta képviselt álláspontjára, amely szerint a bírságokat és díjakat az uniós költségvetés többletbevételeként kell felhasználni;
5.	megismétli régóta képviselt álláspontját, miszerint az új prioritások új finanszírozást igényelnek; tudomásul veszi a decentralizált ügynökségek költségvetésének számos kiigazítását, elsősorban a közelmúltban elfogadott jogszabályok által rájuk ruházott feladatokkal összhangban; emlékeztet arra, hogy az ügynökségeknek rendelkezniük kell a megbízatásuk megfelelő teljesítéséhez szükséges személyzettel és költségvetéssel; sajnálatát fejezi ki amiatt, hogy számos esetben a decentralizált ügynökségek számára biztosított többletforrások a programkeret megfelelő csökkentésével járnak;
6.	sajnálatát fejezi ki amiatt, hogy a jelenlegi többéves pénzügyi keretben eddig összesen 1,5 milliárd EUR-t csoportosítottak át, illetve javasolnak átcsoportosítani a programokból a decentralizált ügynökségekhez; hangsúlyozza, hogy az átcsoportosítások nagyságrendje jól mutatja az uniós költségvetés rendelkezésére álló szűkös forrásokat, és hangsúlyozza, hogy költségvetési rugalmasságra van szükség annak érdekében, hogy az ügynökségek forrásait a megbízatásukban és feladataikban a többéves pénzügyi keret során bekövetkezett változásoknak megfelelően kiigazítsák;
7.	megjegyzi, hogy a 4/2024. sz. költségvetés-módosítási tervezet az Eurojust számára 2 millió EUR növekedést jelent az inflációs nyomás miatt; hangsúlyozza, hogy az inflációs nyomás egyértelműen kihívást jelent valamennyi decentralizált ügynökség számára, mivel az infláció meghaladja az éves 2%-os deflátort, amellyel a többéves pénzügyi keret felső határai emelkednek, és ennek következtében a decentralizált ügynökségek személyzeti és működési költségei jelentős nyomásnak vannak kitéve–úgy véli, hogy a decentralizált ügynökségek költségvetésének a többéves pénzügyi keret 7. fejezetének igazgatási kiadásaitól elkülönített jelenlegi kezelése a 2027 utáni többéves pénzügyi keretre való bizottsági felkészülés részeként további mérlegelést igényel;
8.	jóváhagyja a 4/2024. számú költségvetés-módosítási tervezetről szóló tanácsi álláspontot;
9.	utasítja elnökét annak megállapítására, hogy a 4/2024. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
10.	utasítja elnökét, hogy továbbítsa ezt az állásfoglalást a Tanácsnak és a Bizottságnak, továbbá a többi érintett intézménynek és szervnek, valamint a nemzeti parlamenteknek.
[bookmark: TextBodyEnd]



image1.png




